Шарл Бодлер - Албатрос
Шарл Бодлер

Докони морнари од забаве лове
често албатросе, силне морске птице,
на путу немарне, тихе пратилице
лађа што над љутим вртлозима плове.

На даске од крова спусте их спутане.
Краљеви азура, невешти, збуњени,
белим и огромним крилима скуњени
машу ко веслима на обадве стране.

Малочас прекрасан, а сад смешан, јадан,
крилати се путник бори с оковима;
с луле један морнар дува му дим гадан
у кљун, други му се руга скоковима.

Том кнезу облака и песник је сличан;
он се с буром дружи, муњом поји очи,
али на тлу спутан и земљи невичан,
дивовска му крила сметају да крочи.

Извори
Albatros---Sarl-Bodler. Приступљено 28. 6. 2013.

cs:Výbor z Květů zla II./Albatros
de:Der Albatros (übersetzt von George)
el:Το Αλμπατρός
es:El albatros
fi:Albatrossi
fr:Les Fleurs du mal/1861/L’Albatros
hu:Az albatrosz
ja:信天翁
pt:O albatroz
ro:Albatrosul
ru:Альбатрос (Бодлер/Якубович)
ru:Альбатрос (Бодлер/Чюмина)